
ΤΕΥΧΟΣ ΔΕΥΤΕΡΟ 


Αρ 


. Φύλλου 3327 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Ορισμός της Αστικής Αρχής Δήμου Κέρκυρας 
ως Ενδιάμεσου Φορέα του Επιχειρησιακού Προ¬ 
γράμματος «Ιόνια Νησιά 2014-2020». Ανάθεση 
Καθηκόντων/Αρμοδιοτήτων για την αξιολόγηση 
και επιλογή των πράξεων της Στρατηγικής ΟΧΕ/ 
Βιώσιμης Αστικής Ανάπτυξης με τίτλο: «Ολοκλη¬ 
ρωμένο Σχέδιο Χωρικής Ανάπτυξης (ΟΣΧΑ) για 
την ανάδειξη της Πόλης της Κέρκυρας ως Διεθνώς 
αναγνωρίσιμου Πολύ-θεματικού, Πολύ-προιοντι- 
κού και Δημιουργικού Πολιτιστικού Προορισμού» 
του Επιχειρησιακού Προγράμματος «Ιόνια Νησιά» 
2014-2020. 

2 Τροποποίηση της 1215/18-03-2015 (ΦΕΚ 608/ 

Β'/15-04-2015) απόφασης Συγκρότησης της Επι¬ 
τροπής Παρακολούθησης του Περιφερειακού 
Επιχειρησιακού Προγράμματος «Στερεά Ελλάδα» 
2014-2020. _ 

3 Αποζημίωση για εργασία καθ'υπέρβαση του υπο¬ 
χρεωτικού ωραρίου των υπάλληλων των Δημοτι¬ 
κών Παιδικών Σταθμών Παλαιού Φαλήρου. 


ΑΠΟΦΑΣΕΙΣ 

Αριθμ. 1377 _ (1) 

Ορισμός της Αστικής Αρχής Δήμου Κέρκυρας 
ως Ενδιάμεσου Φορέα του Επιχειρησιακού Προ¬ 
γράμματος «Ιόνια Νησιά 2014-2020». Ανάθεση 
Καθηκόντων/Αρμοδιοτήτων για την αξιολόγηση 
και επιλογή των πράξεων της Στρατηγικής ΟΧΕ/ 
Βιώσιμης Αστικής Ανάπτυξης με τίτλο: «Ολο¬ 
κληρωμένο Σχέδιο Χωρικής Ανάπτυξης (ΟΣΧΑ) 
για την ανάδειξη της Πόλης της Κέρκυρας ως 
Διεθνώς αναγνωρίσιμου Πολύ-θεματικού, Πο- 
λύ-προιοντικού και Δημιουργικού Πολιτιστικού 
Προορισμού» του Επιχειρησιακού Προγράμμα¬ 
τος «Ιόνια Νησιά» 2014-2020. 

Ο ΠΕΡΙΦΕΡΕΙΑΡΧΗΣ ΙΟΝΙΩΝ ΝΗΣΩΝ 

Έχοντας υπόψη: 

1. Τα άρθρα 3 και 5 του ν. 3852/2010 «Νέα Αρχιτεκτο¬ 
νική γης Αυτοδιοίκησης και της Αποκεντρωμένης Διοί¬ 


κησης- Πρόγραμμα Καλλικράτης» (ΦΕΚ 87/Α 77.6.2010) 
για τη σύσταση και συγκρότηση των περιφερειών. 

2. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα» που κυρώθη¬ 
κε για το άρθρο πρώτο του π.δ. 63/2005 (ΦΕΚ 98/Α7 
22-04-2005). 

3. Το ν. 4314/2014 - Μέρος I «Για τη Διαχείριση, τον 
έλεγχο και την εφαρμογή αναπτυξιακών παρεμβά¬ 
σεων για την προγραμματική περίοδο 2014-2020» 
(ΦΕΚ 265/Α723-12-2014) και ειδικότερα το άρθρο 13, 
παρ. 7α, όπως ισχύει. 

4. Τον κανονισμό (ΕΕ) 1303/2013 του Ευρωπαϊκού Κοι¬ 
νοβουλίου και του Συμβουλίου της 17ης Δεκεμβρίου 
2013 περί καθορισμού κοινών διατάξεων για το Ευρωπα- 
ϊκόΤαμείο Περιφερειακής Ανάπτυξης, το Ευρωπαϊκό Κοι- 
νωνικόΤαμείο, τοΤαμείο Συνοχής, το Ευρωπαϊκό Ταμείο 
Αγροτικής Ανάπτυξης και το Ευρωπαϊκό Ταμείο Θάλασ¬ 
σας και Αλιείας και την κατάργηση του κανονισμού (ΕΚ) 
αριθμ. 1083/2006 και ειδικότερα το άρθρο 72 (β) και το 
άρθρο 123, παρ. 6. 

5. Τον κανονισμό (ΕΕ) 1301 /2013 του Ευρωπαϊκού Κοι¬ 
νοβουλίου και του Συμβουλίου της 17ης Δεκεμβρίου 
2013 σχετικά με το Ευρωπαϊκό Ταμείο Περιφερειακής 
Ανάπτυξης και για τη θέσπιση ειδικών διατάξεων σχετικά 
με τον στόχο «Επενδύσεις στην ανάπτυξη και την απα¬ 
σχόληση» και για την κατάργηση του κανονισμού (ΕΚ) 
αριθμ. 1080/2006 και ειδικότερα το άρθρο 7. 

6. Τον κανονισμό (ΕΕ) 1304/2013 του Ευρωπαϊκού Κοι¬ 
νοβουλίου και του Συμβουλίου της 17 Δεκεμβρίου 2013 
για το Ευρωπαϊκό Κοινωνικό Ταμείο και την κατάργηση 
του κανονισμού (ΕΚ) αριθμ. 1081 /2006 του Συμβουλίου, 
και ειδικότερα το άρθρο 12 αυτού. 

7. Την εκτελεστική απόφαση της Επιτροπής των ΕΚ 
με αριθμό (1(2014) 10165/18-12-2014 που αφορά την 
έγκριση του Ε.Π. «Ιόνια Νησιά» 2014-2020 (κωδ. (ΙΟ: 
20140Β16Μ2ΘΡ009). 

8. Την υπουργική απόφαση με αριθμ. 32671/ΕΥΘΥ 
328/23-3-2015 (ΦΕΚ 791 /Β76-5-2015) με την οποία ανα- 
διαρθρώθηκε η Ειδική Υπηρεσία Διαχείρισης του Ε.Π. 
Περιφέρειας Ιονίων Νήσων. 

9. Τη με αριθμ. 110427/ΕΥΘΥ 1020/20.10.2016 (ΦΕΚ 
3521/Β71.11.2016) Υπουργική απόφαση με θέμα «Τρο¬ 
ποποίηση και αντικατάσταση της υπ’ αριθμ. 81986/ 
ΕΥΘΥ712/31.07.2015 (ΦΕΚ Β’ 1822) υπουργικής από- 

φάσης «Εθνικοί κανόνες επιλεξιμότητας δαπανών για 
τα προγράμματα του ΕΣΠΑ 2014-2020 - Έλεγχοι νομιμό¬ 
τητας δημοσίων συμβάσεων συγχρηματοδοτούμενων 
πράξεων ΕΣΠΑ 2014-2020 από Αρχές Διαχείρισης και 
Ενδιάμεσους Φορείς - Διαδικασία ενστάσεων επί των 
αποτελεσμάτων αξιολόγησης πράξεων». 

10. Την αριθμ. 126829/ΕΥΘΥ 1217/08.12.2015 [ΦΕΚ 
Β' 2784/21.12.2015] υπουργική απόφαση «Σύστημα 
δημοσιονομικών διορθώσεων και διαδικασίες ανάκτη¬ 
σης αχρεωστήτως ή παρανόμως καταβληθέντων ποσών 
από πόρους του κρατικού προϋπολογισμού για την υλο¬ 
ποίηση προγραμμάτων συγχρηματοδοτούμενων στο 
πλαίσιο του ΕΣΠΑ 2014-2020, σύμφωνα με το αριθμ. 22 
του ν. 4314/2014». 

11. Την με α.π. 81168/ΕΥΣΣΑ 1796/30.07.2015 Εγκύ¬ 
κλιο Σχεδιασμού, υλοποίησης και παρακολούθησηςτων 
Ολοκληρωμένων Χωρικών Επενδύσεων ως εργαλείων 
Ολοκληρωμένης Χωρικής Ανάπτυξης των Επιχειρησι¬ 
ακών Προγραμμάτων της προγραμματικής περιόδου 
2014-2020. 

12. Το με α.π. 115812/ΕΥΘΥ 1091/13-11 -2015 έγγραφο 
της ΕΥΘΥ που αφορά στην περιγραφή του Συστήματος 
Διαχείρισης και Ελέγχου για τα ΕΠ του ΕΣΠΑ 2014-2020 
και ειδικότερα τις διαδικασίες Δν_1 και Δν_2 σχετικές με 
τον ορισμό και παρακολούθηση των ΕΦΔ. 

13. Την από 20.9.2016 απόφαση της Επιτροπής Παρακο¬ 
λούθησης του Ε.Π ΙΟΝΙΑ ΝΗΣΙΑ 2014-2020 με την οποία 
εγκρίθηκε η εξειδίκευση της «Ολοκληρωμένης Χωρικής 
Επένδυσης Πόλης Κέρκυρας, η περιοχή παρέμβασης, η 
αρμόδια αρχή και τα κριτήρια αξιολόγησης και επιλογής 
του Επιχειρησιακού Σχεδίου/Στρατηγικής ΟΧΕ. 

14. Την με αριθμ. Οικ. 1821/5-7-2017 πρόσκληση για 
την υποβολή προτάσεων Τοπικής Στρατηγικής ΟΧΕ, 
στο πλαίσιο του ΕΠ ΙΟΝΙΑ ΝΗΣΙΑ 2014-2020», και τις 
υπ'αριθμ. πρωτ. 2389/27-9-2017 και 2686/26-10-2017 
τροποποιήσεις αυτής. 

15. Την με α.π. 58439/17-11-2017 (α.π. 2914/17-11-2017 
ΕΥΔ) αίτηση Υποβολής Στρατηγικής ΟΧΕ Δήμου Κέρκυρας 
από το Δήμο Κέρκυρας (επικεφαλής Σύμπραξης). 

16. Την τελική αναμορφωμένη πρόταση της Στρατη¬ 
γικής ΟΧΕ της Περιφέρειας Ιονίων Νήσων, που υποβλή¬ 
θηκε με το με αριθμ. 14646/05-04-2018 έγγραφο του 
φορέα. 

17. Τη με αριθμ. 1013/23-5-2018 εισήγηση της Ειδικής 
Υπηρεσίας Διαχείρισης του Επιχειρησιακού Προγράμμα¬ 
τος Περιφέρειας Ιονίων Νήσων για την έγκριση της Στρα¬ 
τηγικής ΟΧΨΕ/ΒΑΑ Δήμου Κέρκυρας που περιλαμβάνει 
και τη θετική αξιολόγηση της Αστικής Αρχής Δήμου 
Κέρκυρας ως Ενδιάμεσου Φορέα όπως αποτυπώνεται 
στο σχετικό Φύλλο Αξιολόγησης. 

18. Την με αριθμ. οικ. 700/1-6-2018 (ΑΔΑ: ΩΣ8Α7ΛΕ- 
84Α) απόφαση του Περιφερειάρχη Ιονίων Νήσων για 
την έγκριση της Στρατηγικής Ολοκληρωμένης Χωρικής 
Επένδυσης Δ. Κέρκυρας με τίτλο: ««Ολοκληρωμένο Σχέ¬ 
διο Χωρικής Ανάπτυξης (ΟΣΧΑ) για την ανάδειξη της 
Πόλης της Κέρκυρας ως Διεθνώς αναγνωρίσιμου Πολύ- 
θεματικού, Πολύ-προιοντικού και Δημιουργικού Πολιτι¬ 
στικού Προορισμού» του Επιχειρησιακού Προγράμματος 
«Ιόνια Νησιά» 2014-2020. 


19. Το γεγονός ότι από την παρούσα δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

Άρθρο 1 

Φορέας στον οποίο ανατίθενται καθήκοντα/ 
αρμοδιότητες για την αξιολόγηση και επιλογή 
πράξεων του Επιχειρησιακού Προγράμματος (ΕΠ) 
«Ιόνια Νησιά» 2014 - 2020. 

Η Αστική Αρχή του Δήμου Κέρκυρας (Σύμπραξη) ορί¬ 
ζεται ως Ενδιάμεσος Φορέας του Επιχειρησιακού Προ¬ 
γράμματος «Ιόνια Νησιά» 2014 - 2020. 

Άρθρο 2 

Αντικείμενο της Ανάθεσης 

Η Αστική Αρχή αναλαμβάνει τις αρμοδιότητες/ 
καθήκοντα για την αξιολόγηση και την επιλογή των 
πράξεων στο πλαίσιο της εγκεκριμένης Στρατηγικής 
Ολοκληρωμένης Χωρικής Επένδυσης/ΒΑΑ με τίτλο: 
«Ολοκληρωμένο Σχέδιο Χωρικής Ανάπτυξης (ΟΣΧΑ) 
για την ανάδειξη της Πόλης της Κέρκυρας ως Διεθνώς 
αναγνωρίσιμου Πολύ-θεματικού, Πολύ-προιοντικού και 
Δημιουργικού Πολιτιστικού Προορισμού», σύμφωνα με 
το άρθρο 7 του Καν. 1301/2013 και το άρθρο 123 παρ. 
6 του Κανονισμού 1303/2013, όπως προσδιορίζεται στο 
άρθρο 3 της παρούσας. 

Άρθρο 3 

Αρμοδιότητες/Καθήκοντα που ανατίθενται 

Η Αστική Αρχή Δήμου Κέρκυρας αναλαμβάνει στο 
πλαίσιο του Επιχειρησιακού Προγράμματος «Ιόνια Νη¬ 
σιά» 2014-2020 και της Στρατηγικής ΟΧΕ/ΒΑΑ με τίτλο: 
«Ολοκληρωμένο Σχέδιο Χωρικής Ανάπτυξης (ΟΣΧΑ) 
για την ανάδειξη της Πόλης της Κέρκυρας ως Διεθνώς 
αναγνωρίσιμου Πολύ-θεματικού, Πολύ-προιοντικού και 
Δημιουργικού Πολιτιστικού Προορισμού», τα ακόλουθα 
καθήκοντα/αρμοδιότητες: 

1. Συνεργάζεται με την ΕΥΔ ΕΠ Περιφέρειας Ιονίων 
Νήσων για την περαιτέρω εξειδίκευση της Στρατηγικής 
ΟΧΕ/Βιώσιμης Αστικής Ανάπτυξης, εφόσον απαιτείται, 
τον προγραμματισμό των προσκλήσεων για την υπο¬ 
βολή αιτήσεων/προτάσεων χρηματοδότησης και τη δι¬ 
αμόρφωση του περιεχομένου των προσκλήσεων. 

2. Συνεργάζεται με την ΕΥΔ ΕΠ Περιφέρειας Ιονίων 
Νήσων για τη διαμόρφωση της μεθοδολογίας και των 
κριτηρίων αξιολόγησης και επιλογής των πράξεων, όπου 
απαιτείται, προκειμένου να εγκριθούν από την Επιτροπή 
Παρακολούθησης του ΕΠ. 

3. Προβαίνει στην αξιολόγηση των αιτήσεων/προ- 
τάσεων, βάσει των ομάδων κριτηρίων και ειδικότερα 
με βάση τα κριτήρια που αφορούν στην ποιότητα των 
προτάσεων και τη συνάφειά τους με την Στρατηγική Βι¬ 
ώσιμης Αστικής Ανάπτυξης με τίτλο: «Ολοκληρωμένο 
Σχέδιο Χωρικής Ανάπτυξης (ΟΣΧΑ) για την ανάδειξη 
της Πόλης της Κέρκυρας ως Διεθνώς αναγνωρίσιμου 
Πολύ-θεματικού, Πολύ-προιοντικού και Δημιουργικού 
Πολιτιστικού Προορισμού» και με το ΕΠ «Ιόνια Νησιά» 
2014-2020, όπως αυτά έχουν εγκριθεί από την Επιτροπή 
Παρακολούθησης του ΕΠ. 

4. Ολοκληρώνει την αξιολόγηση των αιτήσεων/προ- 
τάσεων εντός δέκα (10) εργάσιμων ημερών, εφόσον η 
μέθοδος αξιολόγησης των προτάσεων είναι άμεση και 
εντός είκοσι (20) εργάσιμων ημερών, εφόσον η μέθοδος 
αξιολόγησης των προτάσεων είναι συγκριτική, σύμφωνα 
με τα οριζόμενα στη σχετική πρόσκληση για την υποβο¬ 
λή αιτήσεων χρηματοδότησης. 

5. Αποστέλλει εγγράφως στην ΕΥΔ ΕΠ Περιφέρειας 
Ιονίων Νήσων τα αποτελέσματα της αξιολόγησης για το 
σύνολο των προτάσεων. 

6. Συνεργάζεται με την ΕΥΔ ΕΠ Περιφέρειας Ιονίων Νή¬ 
σων στην εξέταση των υποβαλλόμενων ενστάσεων που 
δύνανται να υποβάλλουν οι δυνητικοί δικαιούχοι σχετι¬ 
κά με τα αποτελέσματα της αξιολόγησης, σύμφωνα με 
τα οριζόμενα στο άρθρο 43 της υπουργικής απόφασης 
Συστήματος Διαχείρισης 110427/ΕΥΘΥ1020/20.10.2016 
(ΦΕΚ 3521/Β71.11.2016), εφόσον η ΕΥΔ κρίνει ότι απαι¬ 
τείται. 

7. Παρακολουθεί την πρόοδο της Στρατηγικής ΟΧΕ/ 
ΒΑΑ και την επίτευξη των στόχων της, στη βάση των 
τακτικών ενημερώσεων που παρέχει η ΕΥΔ ΕΠ Περιφέ¬ 
ρειας Ιονίων Νήσων 

8. Εισηγείται στην ΕΥΔ ΕΠ Περιφέρειας Ιονίων Νήσων 
προτάσεις αναθεώρησης της Στρατηγικής ΟΧΕ/ΒΑΑ. 

9. Συνεργάζεται με την ΕΥΔ ΕΠ Περιφέρειας Ιονίων Νή¬ 
σων για την υποβολή απαντήσεων σε σχετικά πορίσματα 
ελέγχου που διενεργήθηκε στην ίδια, από τα αρμόδια 
εθνικά και κοινοτικά ελεγκτικά όργανα. 

10. Έχει την ευθύνη τήρησης αρχείων αντίστοιχων των 
καθηκόντων της. 

Άρθρο 4 

Υποχρεώσεις Ενδιάμεσου Φορέα (ΕΦ) 

Επιπροσθέτως, των καθηκόντων/αρμοδιοτήτων που 
προσδιορίζονται στο άρθρο 3 της παρούσας, η Αστι¬ 
κή Αρχή Δήμου Κέρκυρας αναλαμβάνει τις ακόλουθες 
υποχρεώσεις: 

1. Ορίζει με απόφαση του εκπροσώπου της Αστικής 
Αρχής Δήμου Κέρκυρας τα πρόσωπα που θα δραστηρι¬ 
οποιηθούν στην αξιολόγηση των πράξεων. 

2. Κοινοποιεί στη ΕΥΔ του ΕΠ τον νέο ορισμό των προ¬ 
σώπων σε περίπτωση μεταβολής ή τροποποίησης της 
Απόφασης Ορισμού των προσώπων που ασχολούνται 
με την αξιολόγηση των πράξεων. 

3. Δε δύναται να μεταβιβάσει τα καθήκοντα που της 
έχουν ανατεθεί βάσει του άρθρου 3 της παρούσας, σε 
άλλους ΕΦ. 

4. Έχει την ευθύνη τήρησης των κανόνων πληροφό¬ 
ρησης και επικοινωνίας που αναλαμβάνονται στο πλαί¬ 
σιο άσκησης των αρμοδιοτήτων/καθηκόντων που της 
ανατίθενται, ιδιαίτερα αυτών που αφορούν σε ενέργειες 
δημοσιότητας της Στρατηγικής ή και επί μέρους πράξε¬ 
ων που υλοποιούνται στο πλαίσιό της. 

5. Έχει την ευθύνη για την τήρηση όλων των σχετι¬ 
κών εγγράφων με την αξιολόγηση των προτάσεων σε 
συμφωνία με το οριζόμενο χρονοδιάγραμμα που ισχύ¬ 
ει για τις χρηματοδοτούμενες από το ΕΤΠΑ και το ΕΚΤ 
πράξεις. 


6. Αποδέχεται διοικητικές και επιτόπιες επαληθεύσεις 
από την ΕΥΔ ΕΠ Περιφέρειας Ιονίων Νήσων και παρέχει 
σε αυτήν τα αναγκαία στοιχεία, προκειμένου να επιβεβαι¬ 
ωθεί, η κατά το δέοντα τρόπο άσκηση των καθηκόντων 
που έχουν ανατεθεί. 

7. Αποδέχεται επιτόπιους ελέγχους ελεγκτικών αρχών/ 
οργάνων της Ευρωπαϊκής Επιτροπής ή εθνικών ελεγκτι¬ 
κών αρχών στην έδρα της και διευκολύνει τον έλεγχο, 
προσκομίζοντας οποιοδήποτε στοιχείο που αφορά στην 
αξιολόγηση και επιλογή των πράξεων, εφόσον ζητηθούν. 

8. Το προσωπικό του ΕΦ,που απασχολείται σε δραστη¬ 
ριότητες που αφορούν στην αξιολόγηση των πράξεων 
υποχρεούνται σε υποβολή δήλωσης μη σύγκρουσης 
συμφερόντων. 

Άρθρο 5 

Υποχρεώσεις της Ειδικής Υπηρεσίας Διαχείρισης 
του Επιχειρησιακού Προγράμματος 

Η Ειδική Υπηρεσία Διαχείρισης του Επιχειρησιακού 
Προγράμματος «Ιόνια Νησιά» 2014-2020, στο πλαίσιο 
της παρακολούθησης εφαρμογής της παρούσας Από¬ 
φασης από τον ΕΦ, υποχρεούται στην τήρηση των πα¬ 
ρακάτω: 

1. Κοινοποιεί στον ΕΦ όλα τα απαραίτητα στοιχεία για 
την αξιολόγηση και επιλογή των πράξεων, ιδίως αυτά 
που αφορούν στη εγκεκριμένη μεθοδολογία και στα 
εγκεκριμένα κριτήρια αξιολόγησης των πράξεων από 
την Επιτροπή Παρακολούθησηςτου Ε.Π. τις αντίστοιχες 
διαδικασίες του Εγχειριδίου Διαδικασιών ΣΔΕ 2014-2020, 
και κάθε προσαρμογή, τροποποίηση/αναθεώρησή τους. 

2. Έχει την ευθύνη για την καταχώρηση όλων των δε¬ 
δομένων της αξιολόγησης των πράξεων από την Αστική 
Αρχή Δήμου Κέρκυρας στο ΟΠΣ. 

3. Συντονίζει και εποπτεύει συστηματικά την άσκη¬ 
ση των καθηκόντων του ΕΦ, σύμφωνα με τα οριζόμενα 
στην παρούσα απόφαση και το Σύστημα Διαχείρισης 
και Ελέγχου, και εφόσον απαιτείται, λαμβάνει κατάλληλα 
διορθωτικά μέτρα. Έχει την τελική ευθύνη έναντι της 
Ευρωπαϊκής Επιτροπής για την Στρατηγική ΟΧΕ/ΒΑΑ. 
Στο πλαίσιο παρακολούθησηςτου ΕΦ, η ΕΥΔ: 

3.1 Παρακολουθεί την ολοκλήρωση της αξιολόγησης 
των πράξεων από τον ΕΦ, εντός των χρόνων που ορίζο¬ 
νται στο άρθρο 3 της παρούσας. 

3.2 Παρακολουθεί την ορθή εφαρμογή των διαδικα¬ 
σιών αξιολόγησης των πράξεων και των κριτηρίων επι¬ 
λογής από τον ΕΦ. 

3.3 Δύναται να διεξάγει έλεγχο της αξιολόγησης που 
διενήργησε ο ΕΦ, προκειμένου να επιβεβαιώσει ότι 
οι διαδικασίες και τα κριτήρια επιλογής των πράξεων 
έχουν εφαρμοστεί ορθά από τον ΕΦ, ότι διασφαλίζεται 
η συμβολή των πράξεων στην επίτευξη των ειδικών στό¬ 
χων και των αποτελεσμάτων της σχετικής προτεραιό¬ 
τητας και ότι οι διαδικασίες δεν συνιστούν διακριτική 
μεταχείριση και είναι διαφανείς. 

3.4 Διενεργεί διοικητικές και επιτόπιες επαληθεύσεις 
στην Αστική Αρχή Δήμου Κέρκυρας, προκειμένου να 
επιβεβαιωθεί η διατήρηση της ικανότητας άσκησης των 
καθηκόντων που του έχουν ανατεθεί, και ότι τα καθήκο¬ 
ντα αυτά εκτελούνται σύμφωνα με τα οριζόμενα στην 

παρούσα απόφαση και στο Σύστημα Διαχείρισης και 
Ελέγχου. 

3.5 Παρακολουθεί τα αποτελέσματα των ελέγχων που 
διενεργούνται στην Αστική Αρχή Δήμου Κέρκυρας από 
την Αρχή Ελέγχου και άλλα εθνικά και ευρωπαϊκά ελε¬ 
γκτικά όργανα/αρχές. 

3.6 Διασφαλίζει ότι όλα τα σχετικά έγγραφα τηρού¬ 
νται από τον ΕΦ σε συμφωνία με το οριζόμενο χρονο¬ 
διάγραμμα που ισχύει για τις συγχρηματοδοτούμενες 
πράξεις από το ΕΤΠΑ και το ΕΚΤ. 

Άρθρο 6 
Έναρξη ισχύος 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 9 Ιουλίου 2018 
Ο Περιφερειάρχης 
ΘΕΟΔΩΡΟΣ ΓΑΛΙΑΤΣΑΤΟΣ 


Αριθμ. 2002 _ (2) 

Τροποποίηση της 1215/18-03-2015 (ΦΕΚ 608/ 
Β'/Ί 5-04-2015) απόφασης Συγκρότησης της Επι¬ 
τροπής Παρακολούθησης του Περιφερειακού 
Επιχειρησιακού Προγράμματος «Στερεά Ελλά¬ 
δα» 2014-2020. 

Ο ΠΕΡΙΦΕΡΕΙΑΡΧΗΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του ν. 4314/2014 «Α) Για τη διαχείριση, 
τον έλεγχο και την εφαρμογή αναπτυξιακών παρεμβά¬ 
σεων για την προγραμματική περίοδο 2014-2020, Β) Εν¬ 
σωμάτωση της Οδηγίας 2012/17 του Ευρωπαϊκού Κοινο¬ 
βουλίου και του Συμβουλίου της 13ης Ιουνίου 2012 (ΕΕ 
Ε156/16.6.2012) στο ελληνικό δίκαιο, τροποποίηση του 
ν. 3419/2005 (ΦΕΚ Α' 297) και άλλες διατάξεις» (ΦΕΚ Α' 
265) και ιδίως των άρθρων 24,24Α και 58 (παρ. 6) αυτού, 
όπως τροποποιήθηκε και ισχύει. 

2. Τον κανονισμό (ΕΕ) αριθμ. 1303/2013 του Ευρω¬ 
παϊκού Κοινοβουλίου και του Συμβουλίου της 17ης 
Δεκεμβρίου 2013 περί καθορισμού κοινών διατάξεων 
για το Ευρωπαϊκό Ταμείο Περιφερειακής Ανάπτυξης, 
το Ευρωπαϊκό Κοινωνικό Ταμείο, το Ταμείο Συνοχής, το 
Ευρωπαϊκό Γεωργικό Ταμείο Αγροτικής Ανάπτυξης και 
το Ευρωπαϊκό Ταμείο Θάλασσας και Αλιείας και περί κα¬ 
θορισμού γενικών διατάξεων για το Ευρωπαϊκό Ταμείο 
Περιφερειακής Ανάπτυξης, το Ευρωπαϊκό Κοινωνικό Τα¬ 
μείο, τοΤαμείο Συνοχής,το Ευρωπαϊκό ΓεωργικόΤαμείο 
Αγροτικής Ανάπτυξης και το Ευρωπαϊκό Ταμείο Θάλασ¬ 
σας και Αλιείας και για την κατάργηση του κανονισμού 
(ΕΚ) αριθμ. 1083/2006, και ιδίως τα άρθρα 47,48,49 και 
110 αυτού. 

3. Τον κανονισμό (ΕΕ) αριθμ. 1301/2013 του Ευρωπαϊ¬ 
κού Κοινοβουλίου και του Συμβουλίου της 17ης Δεκεμ¬ 
βρίου 2013 σχετικά με το Ευρωπαϊκό Ταμείο Περιφερει¬ 


ακής Ανάπτυξης και για τη θέσπιση ειδικών διατάξεων 
σχετικά με τον στόχο «Επενδύσεις στην ανάπτυξη και την 
απασχόληση» και για την κατάργηση του κανονισμού 
(ΕΚ) αριθμ. 1080/2006. 

4. Τον κανονισμό (ΕΕ) αριθμ. 1304/2013του Ευρωπαϊ¬ 
κού Κοινοβουλίου και του Συμβουλίου της 17ης Δεκεμ¬ 
βρίου 2013 για το Ευρωπαϊκό Κοινωνικό Ταμείο και την 
κατάργηση του κανονισμού (ΕΚ) αριθμ. 1081/2006 του 
Συμβουλίου. 

5. Τον κατ' εξουσιοδότηση κανονισμό (ΕΕ) αριθμ. 
240/2014 της Επιτροπής της 7ης Ιανουάριου 2014 σχε¬ 
τικά με τον ευρωπαϊκό κώδικα δεοντολογίας για την εται¬ 
ρική σχέση στο πλαίσιο των ευρωπαϊκών διαρθρωτικών 
και επενδυτικών ταμείων. 

6. Την με αριθμό (1(2014) 10173 ίίηθΙ/18.12.2014 Εκτε¬ 
λεστική απόφαση της Ευρωπαϊκής Επιτροπής για την 
έγκριση ορισμένων στοιχείων του περιφερειακού επιχει¬ 
ρησιακού προγράμματος «Στερεός Ελλάδας» για στήριξη 
από το ΕυρωπαϊκόΤαμείο Περιφερειακής Ανάπτυξης και 
το Ευρωπαϊκό Κοινωνικό Ταμείο στο πλαίσιο του στό¬ 
χου «Επενδύσεις για την ανάπτυξη και την απασχόληση» 
στην Ελλάδα, ((XI 20140Κ16Μ20Ρ007). 

7. Την με αριθμ. 9771/ΕΥΣ 1125 (ΦΕΚ Β' 470) τροπο¬ 
ποίηση της αριθμ. 41547/Γ ΚΠΣ/282 κοινή υπουργική 
απόφαση/8.12.2000 (ΦΕΚ Β' 1501) κοινής υπουργικής 
απόφασης για τη σύσταση της Ειδικής Υπηρεσίας Ενδι¬ 
άμεσης Διαχειριστικής Αρχής της Περιφέρειας Στερεός 
Ελλάδας, όπως ισχύει. 

8. Το π.δ. 4/2002 (ΦΕΚ Α'3) «Εκτέλεση ενεργειών τε¬ 
χνικής βοήθειας - στήριξης και διαχείριση αντίστοιχων 
πόρων». 

9. Την με αριθμ. 1215/18-03-2015 (ΦΕΚ608/Β715-04-2015) 
απόφαση του Περιφερειάρχη Στερεάς Ελλάδας με θέμα 
«Συγκρότηση της Επιτροπής Παρακολούθησης του Πε¬ 
ριφερειακού Επιχειρησιακού Προγράμματος «Στερεά 
Ελλάδα» 2014-2020». 

10. Την με αριθμ. 3087/20-09-2016 απόφαση του Πε¬ 
ριφερειάρχη Στερεάς Ελλάδας με θέμα «Τροποποίηση 
της αριθμ. 1215/18-03-2015 (ΦΕΚ 608/Β715-04-2015) 
Απόφασης Συγκρότησης της Επιτροπής Παρακολούθη- 
σηςτου Περιφερειακού Επιχειρησιακού Προγράμματος 
«Στερεά Ελλάδα» 2014-2020». 

11. Την με αριθμ. 4315/25-10-2017 απόφαση του Πε¬ 
ριφερειάρχη Στερεάς Ελλάδας με θέμα «Τροποποίηση 
της αριθμ. 1215/18-03-2015 (ΦΕΚ 608/Β715-04-2015) 
απόφασης Συγκρότησης της Επιτροπής Παρακολούθη- 
σηςτου Περιφερειακού Επιχειρησιακού Προγράμματος 
«Στερεά Ελλάδα» 2014-2020» (Β' 3913). 

12. Το αριθμ. 135/22-05-2018 (αριθμ. ΕΥΔΕΠ 1466/23- 
05-2018) έγγραφο της Επιτελικής Δομής ΕΣΠΑ του 
Υπουργείου Δικαιοσύνης, Διαφάνειας και Ανθρωπίνων 
Δικαιωμάτων. 

13. Την με αριθμ. 1962/09-07-2018 εισήγηση της Ει¬ 
δικής Υπηρεσίας Διαχείρισης ΕΠ Περιφέρειας Στερεάς 
Ελλάδας. 

14. Το γεγονός ότι από την έκδοση της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Την τροποποίηση της αριθμ. 1215/18-03-2015 (ΦΕΚ 
608/Β715-04-2015) απόφασης Συγκρότησης της Επιτρο¬ 
πής Παρακολούθησης του Περιφερειακού Επιχειρησια¬ 
κού Προγράμματος «Στερεά Ελλάδα» 2014-2020 ως προς 
το άρθρο 1, το οποίο αντικαθίσταται ως εξής: 

«Άρθρο 1 

Συγκρότηση της Επιτροπής Παρακολούθησης 
του Περιφερειακού Επιχειρησιακού 
Προγράμματος «Στερεά Ελλάδα» 2014-2020 

Συγκροτείται Επιτροπή Παρακολούθησης του Περιφε¬ 
ρειακού Επιχειρησιακού Προγράμματος «Στερεά Ελλά¬ 
δα» 2014-2020, αποτελούμενη από τους κάτωθι: 

I. Πρόεδρος της Επιτροπής Παρακολούθησης του Πε¬ 
ριφερειακού Επιχειρησιακού Προγράμματος «Στερεά 
Ελλάδα» 2014-2020 είναι ο Περιφερειάρχης Στερεός 
Ελλάδας, ο οποίος αναπληρώνεται στα καθήκοντά του 
από Αντιπεριφερειάρχη που θα οριστεί με απόφαση του 
Περιφερειάρχη. 

II. Μέλη 1 της Επιτροπής Παρακολούθησης του Π.Ε.Π. 
«Στερεά Ελλάδα» 2014-2020 με δικαίωμα ψήφου είναι: 

(α) Εκπρόσωποι των αρχών διαχείρισης, συντονισμού 
και πιστοποίησης 

I. 0 Γενικός Γραμματέας Δημοσίων επενδύσεων-ΕΣΠΑ 
του Υπουργείου Οικονομίας και Ανάπτυξης με αναπλη¬ 
ρωτή τον Προϊστάμενο της Εθνικής Αρχής Συντονισμού 
ΕΣΠΑ (ΕΑΣ). 

2.0 Προϊστάμενος της Ειδικής Υπηρεσίας Διαχείρισης 
ΕΠ Περιφέρειας Στερεάς Ελλάδας, με αναπληρωτή τον 
Προϊστάμενο της Μονάδας Α' της ιδίας υπηρεσίας. 

3. Εκπρόσωπος της Ειδικής Υπηρεσίας Συντονισμού 
της Εφαρμογής (ΕΥΣΕ) της Εθνικής Αρχής Συντονισμού 
ΕΣΠΑ (ΕΑΣ). 

4. Εκπρόσωπος της Ειδικής Υπηρεσίας Συντονισμού 
και Παρακολούθησης Δράσεων Ευρωπαϊκού Κοινωνι¬ 
κού Ταμείου (ΕΥΣΕΚΤ) της Εθνικής Αρχής Συντονισμού 
ΕΣΠΑ (ΕΑΣ). 

5. Εκπρόσωπος της Ειδικής Υπηρεσίας Αρχή Πιστο¬ 
ποίησης και Εξακρίβωσης Συγχρηματοδοτούμενων 
Προγραμμάτων. 

(β) Εκπρόσωποι δημοσίων αρχών, ειδικών υπηρεσιών 
και επιτελικών δομών Υπουργείων και της ΜΟΔ 

6. Εκπρόσωποςτης Ειδικής Υπηρεσίας Διαχείρισης του 
Προγράμματος Αγροτικής Ανάπτυξης 2014 - 2020. 

7. Εκπρόσωποςτης Ειδικής Υπηρεσίας Διαχείρισης του 
Προγράμματος Αλιείας και Θάλασσας 2014 - 2020. 

8. Εκπρόσωποςτης Γενικής Γραμματείας Έρευνας και 
Τεχνολογίας. 

9. Εκπρόσωπος της Κεντρικής Μονάδας Κρατικών Ενι¬ 
σχύσεων (ΚΕΜΚΕ) του Υπουργείου Οικονομικών. 

10. Εκπρόσωπος της Γενικής Γραμματέας Ισότητας των 
Φύλων του Υπουργείου Εσωτερικών. 

II. Εκπρόσωπος της Γενικής Γραμματείας Ψηφιακής 
Πολιτικής (ΓΓΨΠ). 

12. Εκπρόσωπος της ΜΟΔ ΑΕ. 

1 Για τη σύνθεση της Επιτροπής Παρακολούθησης λαμβάνε- 
ται υπόψη ο Κανονισμός (ΕΕ) 240/2014 της Επιτροπής σχετικά με 
τον ευρωπαϊκό κώδικα δεοντολογίας για την εταιρική σχέση στο 
πλαίσιο των ευρωπαϊκών διαρθρωτικών και επενδυτικών ταμείων. 


13. Εκπρόσωποςτου Υπουργείου Εσωτερικών (πρώην 
ΥπουργείοΔημόσιαςΤάξης και Προστασίαςτου Πολίτη). 

14. Εκπρόσωπος της Επιτελικής Δομής ΕΣΠΑ του 
Υπουργείου Οικονομίας και Ανάπτυξης, Τομέων Εμπο¬ 
ρίου και Προστασίας Καταναλωτή. 

15. Εκπρόσωπος της Επιτελικής Δομής ΕΣΠΑ του 
Υπουργείου Τουρισμού, Τομέα Τουρισμού. 

16. Εκπρόσωπος της Επιτελικής Δομής ΕΣΠΑ του 
Υπουργείου Εξωτερικών. 

17. Εκπρόσωπος της Επιτελικής Δομής ΕΣΠΑ του 
Υπουργείου Εσωτερικών. 

18. Εκπρόσωπος της Επιτελικής Δομής ΕΣΠΑ του 
Υπουργείου Ναυτιλίας και Νησιωτικής Πολιτικής. 

19. Εκπρόσωπος της Επιτελικής Δομής ΕΣΠΑ του 
Υπουργείου Εργασίας, Κοινωνικής Ασφάλισης και Κοι¬ 
νωνικής Αλληλεγγύης, Τομέα Απασχόλησης και Κοινω¬ 
νικής Οικονομίας. 

20. Εκπρόσωπος της Επιτελικής Δομής ΕΣΠΑ του 
Υπουργείου Εργασίας, Κοινωνικής Ασφάλισης και Κοι¬ 
νωνικής Αλληλεγγύης, Τομέα Κοινωνικής Αλληλεγγύης. 

21. Εκπρόσωπος της Επιτελικής Δομής ΕΣΠΑ του 
Υπουργείου Εργασίας, Κοινωνικής Ασφάλισης και Κοι¬ 
νωνικής Αλληλεγγύης. 

22. Εκπρόσωπος της Επιτελικής Δομής ΕΣΠΑ του Υπουρ¬ 
γείου Περιβάλλοντος και Ενέργειας, Τομέα Ενέργειας. 

23. Εκπρόσωπος της Επιτελικής Δομής ΕΣΠΑ του 
Υπουργείου Περιβάλλοντος και Ενέργειας, Τομέα Περι¬ 
βάλλοντος. 

24. Εκπρόσωπος της Επιτελικής Δομής ΕΣΠΑ του 
Υπουργείου Παιδείας, Έρευνας και Θρησκευμάτων, Το¬ 
μέα Παιδείας. 

25. Εκπρόσωπος της Επιτελικής Δομής ΕΣΠΑ του 
Υπουργείου Υγείας. 

26. Εκπρόσωπος της Επιτελικής Δομής ΕΣΠΑ του 
Υπουργείου Πολιτισμού και Αθλητισμού. 

27. Εκπρόσωπος της Επιτελικής Δομής ΕΣΠΑ του 
Υπουργείου Υποδομών και Μεταφορών, Τομέα Υποδο¬ 
μών και Μεταφορών. 

28. Εκπρόσωπος της Επιτελικής Δομής ΕΣΠΑ του 
Υπουργείου Ψηφιακής Πολιτικής, Τηλεπικοινωνιών και 
Ενημέρωσης, Τομέα Τεχνολογίας, Πληροφορικής και 
Επικοινωνιών. 

29. Εκπρόσωπος της Επιτελικής Δομής ΕΣΠΑ του 
Υπουργείου Δικαιοσύνης, Διαφάνειας και Ανθρωπίνων 
Δικαιωμάτων. 

(γ) Εκπρόσωποι αυτοδιοίκησης, της Ένωσης Περιφε¬ 
ρειών Ελλάδας (ΕΝΠΕ) και της Κεντρικής Ένωσης Δήμων 
(ΚΕΔΕ) 

30. Εκπρόσωποςτης Κεντρικής Ένωσης Δήμων Ελλά¬ 
δας (ΚΕΔΕ). 

31. Εκπρόσωποςτης ΠΕΔ Στερεάς Ελλάδας. 

32. Εκπρόσωπος της Ένωσης Περιφερειών Ελλάδας 
(ΕΝΠΕ). 

(δ) Εκπρόσωποι των οικονομικών και κοινωνικών εταί¬ 
ρων και των μη κυβερνητικών οργανώσεων 

33. Εκπρόσωπος του Περιφερειακού Επιστημονικού 
Συμβουλίου Έρευνας και Καινοτομίας. 

34. Εκπρόσωπος της Εθνικής Συνομοσπονδίας Ατόμων 
με Αναπηρία (ΕΣΑΜΕΑ). 

35. Εκπρόσωπος της Γενικής Συνομοσπονδίας Εργα¬ 
τών Ελλάδος (ΓΣΕΕ). 

36. Εκπρόσωπος της Γενικής Συνομοσπονδίας Επαγ- 
γελματιών Βιοτεχνών Εμπόρων Ελλάδας (ΓΣΕΒΕΕ). 

37. Εκπρόσωποςτης Κεντρικής Ένωσης Επιμελητηρίων 

(ΚΕΕ). 

38. Εκπρόσωπος του Συνδέσμου Ελληνικών Τουριστι¬ 
κών Επιχειρήσεων (ΣΕΤΕ). 

39. Εκπρόσωπος του Ξενοδοχειακού Επιμελητηρίου 
Ελλάδας (ΞΕΕ). 

40. Εκπρόσωπος του Τεχνικού Επιμελητηρίου Ελλάδος 
(ΤΕΕ). 

41. Εκπρόσωπος του Οικονομικού Επιμελητηρίου Ελ¬ 
λάδος (ΟΕΕ). 

42. Εκπρόσωπος του Γεωτεχνικού Επιμελητηρίου (ΓΕ- 
ΩΤΕΕ). 

43. Εκπρόσωπος του Συνδέσμου Πληροφορικής και 
Επικοινωνιών Ελλάδος (ΣΕΠΕ). 

44. Εκπρόσωπος της Ελληνικής Ένωσης Νεοφυών Επι¬ 
χειρήσεων. 

45. Εκπρόσωπος της Ομοσπονδίας Εθελοντικών μη 
Κυβερνητικών Οργανώσεων. 

46. Εκπρόσωπος φορέων κοινωνικής οικονομίας. 

(ε) Εκπρόσωποι των ενδιάμεσων φορέων που διαχει¬ 
ρίζονται τμήματα του προγράμματος 

47. Εκπρόσωποι Ενδιάμεσων Φορέων Διαχείρισης, εφό¬ 
σον εκδοθούν αποφάσεις εκχώρησης αρμοδιοτήτων. 

III. Στην Επιτροπή Παρακολούθησης του Περιφερειακού 
Επιχειρησιακού Προγράμματος «Στερεά Ελλάδα» 2014- 
2020 συμμετέχουν χωρίς δικαίωμα ψήφου οι ακόλουθοι: 

1. Εκπρόσωπος της Επιτροπής Δημοσιονομικού Ελέγ¬ 
χου (ΕΔΕΑ). 

2. Εκπρόσωπος της Γενικής Διεύθυνσης Δημοσίων 
Επενδύσεων. 

3. Εκπρόσωποι της Ευρωπαϊκής Επιτροπής. 

4. Εκπρόσωποςτης ΕυρωπαϊκήςΤράπεζας Επενδύσεων. 

5. Εκπρόσωποι των Ειδικών υπηρεσιών της Εθνικής 
Αρχής Συντονισμού. 

6. Εκπρόσωποι των Ομάδων Τοπικής Δράσης (ΟΤΔ) 
για προγράμματα Τοπικής Ανάπτυξης με Πρωτοβουλία 
Τοπικών Κοινοτήτων (ΤΑΠΤΟΚ). 

7. Εκπρόσωπος της Ειδικής Υπηρεσίας Διαχείρισης 
των ΕΠ του στόχου Ευρωπαϊκής Εδαφικής Συνεργασίας. 

8. Εκπρόσωποςτης Γενικής Γραμματείας Καταπολέμη¬ 
σης της Διαφθοράς/ΑΕΈ05. 

IV. Τα μέλη της Επιτροπής Παρακολούθησης, σε πε¬ 
ρίπτωση απουσίας ή κωλύματος, αναπληρώνονται από 
τουςαναπληρωτέςτους. Κάθε φορέας που εκπροσωπεί¬ 
ται στην Επιτροπή Παρακολούθησηςτου Π.Ε.Π. «Στερεά 
Ελλάδα» 2014-2020 ορίζει εγγράφως και γνωστοποιεί 
στην Ειδική Υπηρεσία Διαχείρισης του ΕΠ Περιφέρειας 
Στερεός Ελλάδας τον εκπρόσωπο και τον αναπληρωτή 
του, δηλώνοντας αντίστοιχα και τις ηλεκτρονικές διευ¬ 
θύνσεις επικοινωνίας, οι οποίες θα χρησιμοποιηθούν 
για την πρόσβαση στην επιχειρησιακή πλατφόρμα «ΔΙ¬ 
ΑΥΛΟΣ». Η ίδια διαδικασία ακολουθείται κάθε φορά που 
υπάρχει αντικατάσταση εκπροσώπου. Σε περίπτωση κω¬ 
λύματος και του αναπληρωματικού μέλους για συμμετο¬ 
χή σε κάποια συνεδρίαση της Επιτροπής Παρακολούθη¬ 


σης, δύναται να ορίζεται εξουσιοδοτημένο πρόσωπο για 
συμμετοχή στη συγκεκριμένη συνεδρίαση. 

V. Στις συνεδριάσεις της Επιτροπής Παρακολούθησης 
μπορούν να προσκαλούνται μη μόνιμα μέλη, όπως ειδι¬ 
κοί επιστήμονες ή εμπειρογνώμονες. Επίσης, δύνανται να 
συμμετέχουν ως παρατηρητές στελέχη των Υπουργείων, 
της Περιφέρειας, των Δήμων και λοιπών φορέων.» 

Κατά τα λοιπά η αριθμ. 1215/18-03-2015 (ΦΕΚ 608/ 
Β'/15-04-2015) απόφαση του Περιφερειάρχη Στερεός 
Ελλάδας παραμένει ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 10 Ιουλίου 2018 

Ο Περιφερειάρχης 

ΚΩΝΣΤΑΝΤΙΝΟΣ ΜΠΑΚΟΓΙΑΝΝΗΣ 


Αριθμ. απόφ. 42 (3) 

Αποζημίωση για εργασία καθ'υπέρβαση του υπο¬ 
χρεωτικού ωραρίου των υπάλληλων των Δημοτι¬ 
κών Παιδικών Σταθμών Παλαιού Φαλήρου. 

Ο ΠΡΟΕΔΡΟΣ 

ΤΩΝ ΔΗΜΟΤΙΚΩΝ ΠΑΙΔΙΚΩΝ ΣΤΑΘΜΩΝ 
ΠΑΛΑΙΟΥ ΦΑΛΗΡΟΥ 

Έχοντας υπόψη: 

1. τις διατάξεις το άρθρου 240 του ν. 3463/2006 «Διοί¬ 
κηση νομικών προσώπων δημοσίου δικαίου», του «Δη¬ 
μοτικού Κοινοτικού Κώδικα» (ΦΕΚ 114/Α72006), 

2. τις διατάξεις των άρθρων 48 και 49 του ν. 3584/2007, 

3. τις διατάξεις του άρθ. 20 του κεφαλαίου Β' «Μισθο- 
λογικές ρυθμίσεις των υπαλλήλων του Δημοσίου, των 
ΟργανισμώνΤοπικής Αυτοδιοίκησης (Ο.Τ.Α.) πρώτου και 
δεύτερου βαθμού, των Νομικών Προσώπων Δημοσίου 
(Ν.Π.Δ.Δ.) και Ιδιωτικού Δικαίου (Ν.Π.Ι.Δ.), καθώς και των 
Δ.Ε.Κ.Ο. του Κεφαλαίου Α' του ν. 3429/2005 (Α' 314) και 
άλλες μισθολογικές διατάξεις.» του ν. 4354/2015, 

4. τις πιστώσεις που θα βαρύνουν τον προϋπολογι¬ 
σμό του Νομικού Προσώπου οικονομικού έτους 2018 
και συγκεκριμένα πιστώσεις ύψους 20.000,00 € που θα 
βαρύνουν τον Κ.Α.10-6012.01 «Αποζημίωση υπερωρι- 
ακής εργασίας υπαλλήλων», ύψους 26.000,00 € που θα 
βαρύνουν τον Κ.Α.10-6022.01 «Αποζημίωση υπερωρια- 
κής εργασίας υπαλλήλων με σχέση εργασίας ΙΔΑΧ» και 
ύψους 500 € που θα βαρύνουν τον Κ.Α.60-6041.01 «Απο¬ 
ζημίωση υπερωριακής εργασίας υπαλλήλων με σχέση 
εργασίας ΣΟΧ», 

5. το γεγονός ότι σύμφωνα με τον ΟΕΥ του Ν.Π., τον 
Πρότυπο Κανονισμό Λειτουργίας των Παιδικών Σταθμών 
και αποφάσεις Διοικητικού Συμβουλίου και Προέδρου 
του Ν.Π. προβλέπονται οι εξής δραστηριότητες - οι οποί¬ 
ες πραγματοποιούνται πέρα από το ωράριο λειτουργίας 
των Παιδικών Σταθμών-: 

α) Διεύθυνση Ν.Π.Δ.Δ. 

ί) Α. Υπηρεσίες υποστήριξης, 

ϋ) Β. Υπηρεσίες Παιδείας, 

β) συμμετοχή Διευθύντριας και ΠροϊσταμένωνΤμημά- 
των στη διαδικασία επιλογής εγγραφόμενων νηπίων και 
πέραν του ωραρίου εργασίας τους, 
γ) παράσταση Διευθύντριας, υπαλλήλου κλάδου ΔΕ 
που υπηρετεί στο Τμήμα Δ/κού - Λογ/κού και Προϊστα- 
μένωνΤμημάτων στις συνεδριάσεις του Διοικητικού Συμ¬ 
βουλίου για θέματα που άπτονται των αρμοδιοτήτων 
τους και πέραν του ωραρίου λειτουργίας του Νομικού 
Προσώπου, 

δ) σύνταξη σχεδίων προϋπολογισμού και απολογι¬ 
σμού από το γραφείο Διοικητικού - Οικονομικού, 
ε) τακτικές απογευματινές συγκεντρώσεις γονέων και 
πρώτη ενημερωτική των νέων γονέων με παρουσία όλου 
του προσωπικού πέραν του ωραρίου λειτουργίας του 
Νομικού Προσώπου, 

στ) διοργάνωση εορταστικών εκδηλώσεων - προε¬ 
τοιμασία χώρων (αφού γίνονται εκτός των κτιρίων των 
Δ.Π.Σ.) υλικών και διεξαγωγή αυτών. Εργασίες που γίνο¬ 
νται εξ ανάγκης εκτός ωραρίου λειτουργίας. (Χριστούγεν¬ 
να, Αποκριές, Καλοκαίρι) ανάΤμήμα Προσχολικής Αγωγής 
με παρουσία όλου του προσωπικού (οκτώ τμήματα), 
ζ) διοργάνωση εκδηλώσεων: Παζάρι, σεμινάρια, πρό¬ 
γραμμα συμβουλευτικής γονέων, πρόγραμμα ψυχοθερα- 
πεύτριας - οικογενειακής θεραπεύτριας κ.λπ. πέραν του 
ωραρίου λειτουργίας του Νομικού Προσώπου, 
η) πρόγραμμα απογευματινής δημιουργικής απασχό¬ 
λησης νηπίων (εικαστικά, θεατρικό παιχνίδι, εργαστήρια 
ζωγραφικής κ.λπ.) πέραν του ωραρίου λειτουργίας του 
Νομικού Προσώπου, 

θ) απογευματινή εφαρμογή εκμάθησης Η/Υ στα νήπια 
πέραν του ωραρίου λειτουργίας του Νομικού Π ροσώπου, 
ι) απογευματινή εφαρμογή προγράμματος γυμναστι¬ 
κής πέραν του ωραρίου λειτουργίας του Νομικού Προ¬ 
σώπου, 

ια) παράσταση κατά τις εργασίες που εκτελούνται σε 
ώρες εκτός λειτουργίας των σταθμών - προκειμένου να 
εξασφαλιστεί η ασφάλεια των νηπίων - για επισκευή μο¬ 
νίμων και μη εγκαταστάσεων των κτιρίων τωνΤμημάτων 
(ελαιοχρωματισμοί, μονώσεις, τοποθετήσεις δαπέδων, 
υδραυλικών εγκαταστάσεων κ.λπ.), 
ιβ) καθαρισμός και τακτοποίηση των χώρων μετά την 
περάτωση των προαναφερομένων εργασιών προκειμέ¬ 
νου να δεχθούν την επομένη τα νήπια, 
ιγ) Απολύμανση όλων των κτιρίων των Δ.Π.Σ. τρεις 
φορές ετησίως προκειμένου για την διασφάλιση της 
υγείας των φιλοξενουμένων νηπίων αλλά και του προ¬ 
σωπικού (αυτό προϋποθέτει άδειασμα των αποθηκών 


και των χώρων των νηπίων προκειμένου να αποφύγουμε 
ατυχήματα αφού στους χώρους αυτούς φυλάσσονται 
τρόφιμα και παιχνίδια των παιδιών. Οι εν λόγω εργα¬ 
σίες γίνονται εκτός ωραρίου λειτουργίας υποχρεωτικά, 
αποφασίζουμε: 

Καθιερώνουμε υπερωριακή εργασία για το β' εξάμηνο 
2018 ως ακολούθως: 


ΚΛΑΔΟΣ ΕΙΔΙΚΟΤΗΤΑ 

ΑΡΙΘΜΟΣ 

ΑΤΟΜΩΝ 

ΑΠΟΓΕΥΜΑΤΙΝΗ 

ΥΠΕΡΩΡΙΑΚΗ 

ΩΡΕΣ 

ΜΟΝΙΜΟΙ ΥΠΑΛΛΗΛΟΙ 

ΠΕ ΝΗΠΙΑΓΩΓΩΝ 

1 

120 

ΤΕ 

ΒΡΕΦΟΝΗΠΙΟΚΟΜΙΑΣ 

11 

1320 

ΤΕ ΔΙΟΙΚΗΤΙΚΟΥ - 
ΛΟΓΙΣΤΙΚΟΥ 

1 

120 

ΔΕ ΔΙΟΙΚΗΤΙΚΟΥ 

1 

120 

ΔΕ ΠΡΑΚΤΙΚΗΣ 
ΠΑΙΔΟΚΟΜΟΥ- 
ΒΡΕΦΟΚΟΜΟΥ 

1 

120 

ΔΕ ΜΑΓΕΙΡΩΝ 

4 

480 

ΥΕ ΚΑΘΑΡΙΟΤΗΤΑΣ 

5 

600 

ΥΠΑΛΛΗΛΟΙ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ 

ΠΕ ΝΗΠΙΑΓΩΓΩΝ 

3 

360 

ΤΕ 

ΒΡΕΦΟΝΗΠΙΟΚΟΜΙΑΣ 

4 

480 

ΔΕ ΒΟΗΘΩΝ 
ΒΡΕΦΟΚΟΜΩΝ 

10 

1200 

ΔΕ ΧΕΙΡΙΣΤΩΝ Η/Υ 

1 

120 

ΔΕ ΔΙΟΙΚΗΤΙΚΟΥ 

2 

240 

ΥΕ ΚΑΘΑΡΙΟΤΗΤΑΣ 

16 

1920 

ΣΥΝΟΛΟ 

60 

7200 

ΥΠΑΛΛΗΛΟΙ ΙΔΙΩΤΙΚΟΥ ΔΙΚΑΙΟΥ 
ΟΡΙΣΜΕΝΟΥ ΧΡΟΝΟΥ 

ΥΕ ΚΑΘΑΡΙΟΤΗΤΑΣ 

1 

120 

ΣΥΝΟΛΟ 

1 

120 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Παλαιό Φάληρο, 6 Ιουλίου 2018 
Ο Πρόεδρος 

ΣΤΥΛΙΑΝΟΣ ΜΑΥΡΑΚΑΚΗΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


1 :■ ΊΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























